Решение на Съвета
от 4 декември 2006 година
относно сключването на Споразумение под формата на размяна на писма между Европейската общност и Кралство Норвегия относно промените в търговските преференции за кашкавал, предприети въз основа на член 19 от Споразумението за Европейското икономическо пространство
(текст от значение за ЕИП)
(2006/909/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 във връзка с член 300, параграф 2, първото изречение от него,
като взе предвид предложението на Комисията,
като има предвид, че:
(1) В член 19, параграф 1 от Споразумението за Европейското икономическо пространство се предвижда договарящите се страни да разглеждат всякакви трудности, които биха могли да възникнат в търговията със земеделски продукти, и да се стремят да търсят подходящи решения за тях.
(2) Кралство Норвегия и Европейската общност проведоха двустранни консултации въз основа на гореупоменатия член 19, параграф 1, които завършиха успешно на 7 юни 2006 г. и доведоха до споразумение.
(3) Посоченото споразумение по формата на размяна на писма следва да бъде одобрено,
РЕШИ:
Член 1
Споразумението под формата на размяна на писма между Европейската общност и Кралство Норвегия относно промените в търговските преференции за кашкавал, предприети въз основа на член 19 от Споразумението за Европейското икономическо пространство, се одобрява от името на Общността.
Текстът на споразумението е приложен към настоящото решение.
Член 2
Оправомощава председателя на Съвета се да посочи лицето/лицата, упълномощено/и да подпише/ат споразумението, за да се обвърже Общността.
Съставено в Брюксел на 4 декември 2006 година.